Pokračovacia vojna
Pokračovacia vojna (po fínsky "jatkosota") bol konflikt medzi ZSSR na jednej strane a Fínskom spolu s nacistickým Nemeckom na druhej strane, počas druhej svetovej vojny v rokoch 1941-1944. Názov Pokračovacia vojna vznikol vo Fínsku a reprezentoval fakt, že to už bol druhý konflikt medzi Fínskom a ZSSR v 20. storočí (prvý bola v rokoch 1939-1940 Zimná vojna). ZSSR vnímal tento konflikt iba ako jeden z frontov vo Veľkej vlasteneckej vojne proti Nemecku a jeho spojencom.